**กิตติกรรมประกาศ**

 รายงานการพัฒนารายงานการใช้หนังสือนิทาน ชุด กระต่ายน้อยผจญภัย เพื่อส่งเสริมทักษะทางคณิตศาสตร์ ด้านการเปรียบเทียบ สำหรับชั้นอนุบาลปีที่ 2 โรงเรียนบ้านแม่ปะใต้ ฉบับนี้สำเร็จสมบูรณ์ได้ด้วยความกรุณาและความช่วยเหลืออย่างสูงยิ่งจาก นางกันยารัตน์ บุญมาลีรัตน์ ตำแหน่ง ศึกษานิเทศก์ วิทยะฐานะศึกษานิเทศก์ชำนาญการพิเศษ สำนักงานเขตพื้นที่การศึกษาประถมศึกษาตาก เขต ๒ ผู้เชี่ยวชาญด้านหลักสูตร ที่ให้คำปรึกษาทางด้านหลักสูตรและการจัดประสบการณ์สำหรับเด็กปฐมวัย และนายอนุสรณ์ เสระศาสตร์ ตำแหน่ง ผู้อำนวยการ วิทยฐานะ ชำนาญการพิเศษ โรงเรียนบ้านแม่ปะใต้ ผู้เชี่ยวชาญด้านการวิจัย สำนักงานเขตพื้นที่การศึกษาประถมศึกษาตาก เขต 2 ที่กรุณาให้คำปรึกษาและเป็นผู้เชี่ยวชาญ ตรวจสอบแก้ไขข้อบกพร่อง ในการจัดทำรายงานในครั้งนี้

ผู้ศึกษาค้นคว้าขอขอบพระคุณเป็นอย่างสูง

 ขอขอบพระคุณ นางเสาวลักษณ์ จันตา ตำแหน่ง ครู วิทยฐานะ ชำนาญการพิเศษ โรงเรียนบ้านแม่ตาว ผู้เชี่ยวชาญด้านภาษาไทย นางพรพิมล วงษ์เคลือบ ตำแหน่ง ครู วิทยฐานะ ครูชำนาญการพิเศษ โรงเรียนบ้านห้วยม่วง ผู้เชี่ยวชาญด้านการศึกษาปฐมวัย และ นางคนึงนิจ มูลวงษ์ ตำแหน่ง ครู วิทยฐานะ ครูชำนาญการพิเศษ โรงเรียนบ้านห้วยกะโหลก ผู้เชี่ยวชาญ ด้านการศึกษาปฐมวัย ที่ได้กรุณาเป็นผู้เชี่ยวชาญตรวจสอบความถูกต้องตามหลักวิชาการ ความเที่ยงตรงเชิงเนื้อหา สำนวนภาษาที่ใช้ และปรับปรุงเครื่องมือในการศึกษาค้นคว้า ในครั้งนี้

 ขอขอบพระคุณคณะคุณครูโรงเรียนบ้านแม่ปะใต้ และขอขอบใจนักเรียนชั้นอนุบาลปีที่ 2 โรงเรียนบ้านแม่ปะใต้ ปีการศึกษา 2560 ทุกคน ที่ให้ความร่วมมือและอำนวยความสะดวกในการเก็บรวบรวมข้อมูล ทำให้การดำเนินงานสำเร็จลงด้วยดี

 ขอขอบคุณและขอบใจสมาชิกในครอบครัวทุกคน และญาติๆ ที่ให้การสนับสนุนในด้านต่างๆ และเป็นกำลังใจด้วยดีตลอดมา

คุณค่าและประโยชน์ของรายงานฉบับนี้ ผู้ศึกษาค้นคว้าขอมอบบูชาพระคุณบิดา มารดา ตลอดจนครูอาจารย์ทุกท่าน ที่ได้อบรมสั่งสอนประสิทธิ์ประสาทวิชาความรู้ให้แก่ผู้ศึกษาค้นคว้า ให้สามารถพัฒนาตนเองได้อย่างดียิ่ง

 ปัญญาพร วรรธนัง

**ชื่อเรื่อง** รายงานการใช้หนังสือนิทาน ชุด กระต่ายน้อยผจญภัย เพื่อส่งเสริมทักษะทางคณิตศาสตร์ ด้านการเปรียบเทียบ สำหรับชั้นอนุบาลปีที่ 2

**ชื่อผู้รายงาน** ปัญญาพร วรรธนัง

**สถานที่ศึกษา** โรงเรียนบ้านแม่ปะใต้ สำนักงานเขตพื้นที่การศึกษาประถมศึกษาตาก เขต 2

**ปีการศึกษา** 2560

**บทคัดย่อ**

 การศึกษาครั้งนี้ มีวัตถุประสงค์เพื่อ 1) สร้างและหาประสิทธิภาพหนังสือนิทาน ชุด กระต่ายน้อยผจญภัย เพื่อส่งเสริมทักษะทางคณิตศาสตร์ ด้านการเปรียบเทียบสำหรับชั้นอนุบาลปีที่ 2 2) เพื่อเปรียบเทียบทักษะทางคณิตศาสตร์ ด้านการเปรียบเทียบสำหรับชั้นอนุบาลปีที่ 2 ก่อนและหลังการสอนโดยใช้หนังสือนิทาน ชุด กระต่ายน้อยผจญภัย เพื่อส่งเสริมทักษะทางคณิตศาสตร์ ด้านการเปรียบเทียบสำหรับชั้นอนุบาลปีที่ 2 กลุ่มตัวอย่างที่ใช้ในการศึกษา คือนักเรียนชั้นอนุบาลปีที่ 2 ภาคเรียนที่ 1 ปีการศึกษา 2560 โรงเรียนบ้านแม่ปะใต้ จำนวน 16 คน โดยการเลือกแบบเจาะจง (Purposive Sampling) เนื่องจากมีเพียงห้องเรียนเดียวและ ผู้ศึกษาค้นคว้าเป็น ครูประจำชั้น เครื่องมือที่ใช้ในการศึกษาคือ 1. หนังสือนิทานชุด กระต่ายน้อยผจญภัย เพื่อส่งเสริมทักษะทางคณิตศาสตร์ ด้านการเปรียบเทียบสำหรับชั้นอนุบาลปีที่ 2 จำนวน 9 เล่ม 2. แผนการ จัดประสบการณ์หนังสือนิทาน ชุด กระต่ายน้อยผจญภัย เพื่อส่งเสริมทักษะทางคณิตศาสตร์ ด้านการเปรียบเทียบ สำหรับชั้นอนุบาลปีที่ 2 3. แบบทดสอบทักษะคณิตศาสตร์ด้านการเปรียบเทียบ สำหรับชั้นอนุบาลปีที่ 2 สถิติที่ใช้ในการวิเคราะห์ข้อมูล คือ ค่าเฉลี่ย (Mean) ค่าเบี่ยงเบนมาตรฐาน (Standard Deviation) และสถิติทดสอบ คือ t-test แบบ Dependent Samples

 ผลการศึกษาพบว่า 1) ประสิทธิภาพหนังสือนิทาน ชุด กระต่ายน้อยผจญภัย เพื่อส่งเสริมทักษะทางคณิตศาสตร์ ด้านการเปรียบเทียบสำหรับชั้นอนุบาลปีที่ 2 เท่ากับ 91.24/92.91 2) นักเรียนที่ได้รับการจัดกิจกรรมโดยใช้หนังสือนิทาน ชุด กระต่ายน้อยผจญภัย เพื่อส่งเสริมทักษะทางคณิตศาสตร์ ด้านการเปรียบเทียบสำหรับชั้นอนุบาลปีที่ 2 มีทักษะ ทางคณิตศาสตร์ ด้านการเปรียบเทียบหลังการจัดกิจกรรมสูงกว่าก่อนการจัดกิจกรรมอย่าง มีนัยสำคัญทางสถิติที่ระดับ .01